आमतौर पर, साहित्य दे उद्देश्य होंदे न-अनुभूति दी शिद्दत ते गौह्‌राई गी बधाना, सुरुचि जगाना, मनै च रस घोलियै अंतर्मन गी तृपत करना, सौंदर्य-प्रेम गी जगाना, जीवन ते जगत कन्नै साढ़ा रागात्मक सरबंध स्थापत करना, चीजें, उनुभवें, द्रिश्शें गी इस चाल्ली पेश करना जे साढ़े सामनै नमें रुपें च, गहराई च, नजदीकी कन्नै, उन्दी अनुभूति होऐ। रचना बी इ’यै करदी ऐ ते आलोचना बी। फर्क इन्ना गै जे रचनाकार अपनी समग्री जीवन दे बश्कारा चुकदा ऐ ते आलोचक रचना दे बिच्चा।